Battambang
<s>Battambang ili Krong Battambang (kmerski: ក្រុងបាត់ដំបង Batdâmbâng) je grad u Kambodži i središte istoimene provincije na sjeverozapadu zemlje.</s><s>Osnovan još u XI. vijeku, Battambang je tek od 1907. godine postao kontinuirani dio kambodžanskog teritorija.</s><s>S godinama razvoja i modernizacije, grad je postao glavni centar na sjeverozapadu zemlje, služeći istovremeno i kao veza između Phnom Penha i Tajlanda.</s>

<s>Grad leži na rijeci Sangkae, koja čini osnovu pomorskog prometa u regiji.</s>

<s>Historija</s>

<s>Osnovan još u XI. vijeku tokom Kmerskog Carstva, Battambang je tokom XVIII. vijeka postao važno trgovinsko središte s oko 2,500 stanovnika.</s><s>Godine 1795., grad i provincija (zajedno s ostalima na sjeverozapadu zemlje) padaju pod sijamsku upravu; Battambangom je kroz šest generacija vladala obitelj Abhaiwongse, sve dok 1907. godine grad nije predan Francuzima, nakon čega je pripojen Kambodži.</s>

<s>Francuzi su uvelike modernizirali grad i izgradili dobar dio moderne infrastrukture, što je posebno vidljivo na arhitektonskom stilu prisutnom kroz grad.</s><s>Za vrijeme francuske uprave, grad je prošao kroz nekoliko valova urbanizacije, a daljnja modernizacija uslijedila je tokom vladavine princa Sihanouka, tokom koje je izgrađeno nekoliko tvornica, aerodrom i ostatak suvremene infrastrukture.</s>

<s>Klima</s>

<s>Znamenitosti</s>

<s>Battambang je znamenit po brojnim hramovima koji se nalaze u njegovoj blizini.</s><s>Hramovi Baset i Wat Ek Phnom izgrađeni su u XI. vijeku za vladavine Suryavarmana I., otprilike 15-ak kilometara od samog grada.</s><s>Kralj Dharanindravarman II. zaslužan je za izgradnju hrama Prasat Banan, dok je još jedan važan hram Prasat Snung.</s>

<s>Izuzev bogate arhitekture, Battambang je značajan i po svojim prirodnim znamenitostima, poput jezera Kamping Puoy i planine Phnom Sampeau, poznate po tome što je bila jedno od mjesta egzekucije tokom režima Crvenih Kmera.</s>

<s>Promet</s>

<s>Cestovni promet dobro je razvijen, a najbrži način dolaska do grada je preko autobusa koji voze iz Siem Reapa, Phnom Penha i Bangkoka.</s><s>Grad ima i zračnu luku, ali se ona izrazito rijetko koristi, međutim putnička pruga nije u prometu.</s><s>Rijeka Sangkae služi i kao pomorska veza između Battambanga i Siem Reapa, uz izuzetak vrhunca sušne sezone, kada su razine vode najniže.</s>

<s>Gradovi prijatelji</s>

<s>Battambang je zbratimljen sa sljedećim gradovima:</s>

<s>Kleinmachnow, Njemačka
  Stockton, CA, Sjedinjene Države</s>

<s>Vanjske veze</s>

<s>Battambang - The Rice Bowl of Cambodia (Official Website of the Provincial Town Battambang on www.battambang-town.gov.kh)   
Phnom Bannon Hill Temple</s>

<s>Gradovi u Kambodži</s>

